అయాన్ అఫ్జల్ ఖాన్

అయాన్ అఫ్జల్ ఖాన్ (జననం 15 నవంబర్ 2005) యునైటెడ్ అరబ్ ఎమిరేట్స్ జాతీయ క్రికెట్ జట్టు తరపున ఆడే భారతీయ సంతతికి చెందిన క్రికెటర్.  ఆయన సెప్టెంబర్ 2022లో బంగ్లాదేశ్‌తో జరిగిన సిరీస్ కోసం యూఏఈ టీ20ఐ జట్టులో చోటు దక్కించుకున్నాడు. ఆయన 2022 సెప్టెంబర్ 25న బంగ్లాదేశ్‌తో జరిగిన టీ20ఐలో అరంగేట్రం చేశాడు, 25 పరుగులు చేసి ఒక వికెట్ తీసుకున్నాడు.  ఆయన 2022 ఐసీసీ  పురుషుల టీ20 ప్రపంచ కప్ లో యునైటెడ్ అరబ్ ఎమిరేట్స్ జట్టులో చోటు దక్కించుకున్నాడు.

అయాన్ అఫ్జల్ ఖాన్ నవంబర్ 2022లో నేపాల్‌తో జరిగిన సిరీస్ కోసం యునైటెడ్ అరబ్ ఎమిరేట్స్ వన్డే ఇంటర్నేషనల్ జట్టులో చోటు దక్కించుకున్నాడు.  ఆయన  14 నవంబర్ 2022న నేపాల్‌తో జరిగిన వన్డే జట్టులో అరంగేట్రం చేశాడు.
వ్యక్తిగత జీవితం
అయాన్ భారతదేశంలోని గోవాలోని మార్గోవాలో అఫ్జల్, షాహిస్తా ఖాన్ దంపతులకు  జన్మించాడు. ఆయనకు ఒక చెల్లెలు ఉంది.  తన కుటుంబంతో కలిసి యుఎఇకి వెళ్లి షార్జాలో పెరిగాడు, షార్జాలోని అవర్ ఓన్ ఇంగ్లీష్ హై స్కూల్‌లో చదివాడు.
మూలాలు

వర్గం:2005 జననాలు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు